Εμμανουήλ Καρυωτάκης

Ο Εμμανουήλ Καρυωτάκης (Μέσα Λασίθι, 1884 - Αθήνα, 1952) υπήρξε Έλληνας δικηγόρος και βουλευτής.
 Βιογραφία 
Γεννήθηκε στο Μέσα Λασίθι και καταγόταν από οικογένεια Κρητικών αγωνιστών. Ο πατέρας του, Μιχαήλ Καργιώτης, ήταν οπλαρχηγός Λασιθίου κατά τις επαναστάσεις των ετών 1878, 1889, 1895, 1897, ενώ ο πάππος του, Χατζή Κωνσταντίνος, ήταν κι αυτός οπλαρχηγός στις επαναστάσεις του 1821 και του 1866.Εμμανουήλ Φαρσάρης, Μέσα Λασίθι, Ένα ιστορικό χωριό του Οροπεδίου Λασιθίου. Δίδαξε στο σχολείο της Κρουσταλλένιας, όπου είχε μάθει τα πρώτα του γράμματα. Επίσης, ολοκλήρωσε το Γυμνάσιο στη Νεάπολη Λασιθίου. 

Έπειτα από τις νομικές του σπουδές στο Πανεπιστήμιο Αθηνών, το 1919 πήρε με άριστα το δίπλωμά του. Την περίοδο της Κατοχής επέστρεψε στο Λασίθι και ανέπτυξε αντιστασιακή δράση. Το 1947 διορίστηκε γενικός διευθυντής Κρήτης του Διεθνούς Ερυθρού Σταυρού και κατά τα επόμενα χρόνια προσέφερε σημαντικό έργο στον οργανισμό αυτό.

Εξελέγη πληρεξούσιος (βουλευτής) Ροδόπης με το Κ.Δ.Ε. το 1928 και με το Κόμμα Φιλελευθέρων το 1932.Μητρώο πληρεξουσίων, γερουσιαστών και βουλευτών 1822-1935, Αθήνα 1986, Βουλή των Ελλήνων, σελ. 114 (αριθμ. 653)

Απεβίωσε το 1952. Η σύζυγός του, Εύα, καταγόταν από το Μέτσοβο και πέθανε σε βαθιά γεράματα στις 26 Ιουνίου 1989, έχοντας γνωρίσει δισέγγονα.Νεκρολογία Εύας Καρυωτάκη στην εφημερίδα "Τα Νέα", 28 Ιουνίου 1989, σελ. 57. 

 Παραπομπές 

Κατηγορία:Βουλευτές Ροδόπης
Κατηγορία:Βουλευτές εκλεγμένοι με το κόμμα των Φιλελευθέρων